จากเขตพิเศษสู่เขตเศรษฐกิจพิเศษ :ที่มาและที่ไป
ประชาไท-20 ม.ค.48หนังสือของสำนักเลขาธิการคณะรัฐมนตรีที่ นร.0503/14/พ ลงวันที่ 6 ม.ค.48 อาจจะหลักฐานเพียงชิ้นเดียวที่พอจะใช้อ้างอิง ให้เราสามารถเห็นร่องรอยความเป็นมาของ ร่างพระราชบัญญัติเขตเศรษฐกิจพิเศษ พ.ศ. อันเป็นต้นเรื่องของการวิพากษ์วิจารณ์จากหลายฝ่าย โดยเฉพาะ นักวิชาการ ภาคประชาชน หรือกระทั่งหน่วยราชการที่เกี่ยวข้อง แม้ว่า รัฐบาลโดยนายวิษณุ เครืองาม รองนายกรัฐมนตรี จะให้สัมภาษณ์ลดกระแสคัดค้านว่า ยังต้องใช้เวลาไม่น้อยกว่า 1 ปี ในการดำเนินการ แต่จากเอกสารราชการฉบับดังกล่าวกลับชี้ชัดว่า รัฐบาลได้ออกแบบให้กฎหมายสำคัญฉบับดังกล่าวเกิดขึ้นอย่างชอบธรรมอยู่แล้ว ------------------ เอกสารประทับตรา ด่วนที่สุด ของสำนักเลขาธิการคณะรัฐมนตรีที่ นร.0503/14/พ ลงวันที่ 6 ม.ค.48 เรื่อง ร่างพระราช บัญญัติเขตเศรษฐกิจพิเศษ พ.ศ. ส่งถึง รองนายกรัฐมนตรี นายวิษณุ เครืองาม อ้างถึงการประชุมคณะรัฐมนตรีเมื่อวันที่ 19 ตุลาคม 2547 ว่า คณะรัฐมนตรีได้มอบ หมายให้รองนายกรัฐมนตรี (นายวิษณุ เครืองาม) พิจารณาแนวทางการจัดตั้งเขตเศรษฐกิจพิเศษและศึกษากฎหมายเฉพาะสำหรับเขตเศรษฐกิจของไทย หนังสือระบุว่า ก่อนหน้านี้ การนิคมอุตสาหกรรมแห่งประเทศไทย ได้มอบหมายให้คณะทำงานด้านกฎหมายซึ่งมี นายมีชัย ฤชุพันธ์ เป็นประธานดำเนินการศึกษาจัดตั้งเขตเศรษฐกิจพิเศษ โดยคณะทำงานได้ยกร่าง พรบ.เขตพิเศษ พ.ศ. ต่อมาเมื่อวันที่ 17 พ.ย.47 นายวิษณุ ได้เชิญหน่วยงานที่เกี่ยวข้องอาทิ กรมศุลกากร กรมส่งเสริมการปกครองท้องถิ่น สำนักงานสภาความมั่นคงแห่งชาติ สำนักงานตรวจคนเข้าเมือง กรมโยธาธิการและผังเมือง กระทรวงแรงงาน สำนักงานคณะกรรมการส่งเสริมการลงทุน มาหารือพิจารณา ร่าง พรบ.ดังกล่าว ซึ่งก็ได้รับเสียงสะท้อนว่า แต่มีข้อสังเกตเพิ่มเติมในประเด็นสำคัญ กล่าวคือ การตราพระราชกฤษฎีกา จัดตั้งเขตเศรษฐกิจพิเศษนั้น ก่อนที่คณะรัฐมนตรีจะเห็นชอบในร่างพรฏ. ให้นายกรัฐมนตรีส่งร่าง พรฏ.ต่อสภาผู้แทนราษฎรและวุฒิสภาเพื่อทราบ รวมทั้งสมควรให้มีการรับฟังความคิดเห็นของประชาชนในพื้นที่ที่มีการจัดตั้งเขตเศรษฐกิจพิเศษ ตามมาตรา 59 ของรัฐธรรมนูญ โดยที่ประชุมมอบหมายให้คณะทำงานชุดนายมีชัย ไปปรับปรุงตามข้อสังเกตดังกล่าว ทั้งให้นายวิษณุส่งเรื่องให้กับ กระทรวง ทบวง กรม ที่เกี่ยวข้องเพื่อพิจารณาเสนอความเห็นภายใน 1 เดือน และให้นำเสนอคณะรัฐมนตรีพิจารณาในการประชุมที่จังหวัดเชียงราย ดังที่ปรากฏเป็นมติคณะรัฐมนตรีนอกสถานที่เมื่อวันที่ 11 ม.ค. 48 ที่ผ่านมา 
ประชาไท-20 ม.ค.48 หนังสือของสำนักเลขาธิการคณะรัฐมนตรีที่ นร.0503/14/พ ลงวันที่ 6 ม.ค.48 อาจจะหลักฐานเพียงชิ้นเดียวที่พอจะใช้อ้างอิง ให้เราสามารถเห็นร่องรอยความเป็นมาของ